Debreceni Egyetem ÁOK Dékáni Hivatal

Szak- és Továbbképzési Központ

4032 Debrecen, Nagyerdei krt. 94.

Tel: 52/258-014, 52/258-015, 52/258-035

**Tisztelt Szakképzésre Jelentkező!**

Tájékoztatni szeretnénk, hogy a szakképzés országosan egységes nyilvántartása érdekében egy országos portálhoz **(**www.reny.hu**)** csatlakoztunk, ezért kérjük, hogy a szakképzésre történő beiratkozáshoz ezt a felületet használja.

Kérjük, hogy lépjen be a **RENY (REzidens NYilvántartás) (www.reny.hu) portálra és** töltse fel saját adatait.

**Lépések:**

1. **Az OFTEX portálon (www.oftex.hu) használt felhasználó nevével** **és jelszavával tud bejelentkezni a RENY portálra is. Amennyiben az OFTEX portálra még nem regisztrált, akkor a melléklet szerinti instrukciók alapján teheti ezt meg.**
2. **Profil létrehozása**

Kérjük, hogy kattintson a szakképzés előtt/ profil létrehozása menüpontra és a megnyitást követően töltse ki személyi adatait.

1. A RENY portálra történő belépést követően töltse ki a szakképzésre vonatkozó adatokat (-> Szakképzés előtt -> Szakképzési kérelem benyújtása menüpont alatti mezők).

A képző egyetemnél válassza ki a Debreceni Egyetemet.

A Debreceni Egyetem rezidensei az „***Elsődleges képzőhely***”-nek a Debreceni Egyetem Általános Orvostudományi Kar és Klinikai Központot válassza, majd aztán a megjelenő „Munkahely” listából válassza ki a munkavégzés tényleges helyét.

1. Ezt követően az Adatkezelési Nyilatkozathoz hozzájárulva a Kérelem benyújtása gombbal küldje meg részünkre
2. Miután létrehozta profilját kérjük, hogy **töltse fel a beiratkozáshoz szükséges összes dokumentumot.**
* személyi igazolvány
* lakcímkártya (külföldiek esetén érvényes tartózkodási engedély)
* TAJ kártya
* adókártya
* igazolványkép
* diploma (amennyiben honosított diplomával rendelkezik, ennek másolatát is kérjük)
* nyelvvizsga bizonyítvány(ok)
* működési nyilvántartási igazolvány vagy a nyilvántartásba vétel határozata vagy a nyilvántartásba vétel kezdeményezésének igazolása (postai feladóvevény másolata)
* elsődleges képzőhellyel kötött, aláírt egészségügyi szolgálati munkaszerződés (ennek hiányában munkáltatói igazolást is elfogadunk)
* kitöltött, elsődleges képzőhely vezetőjével aláíratott [iratkozási lap](https://mad-hatter.it.unideb.hu/portal/displayDocument/Szervezeti%20t%C3%A1rak/Kari%20t%C3%A1rak/AOK/Dokumentumt%C3%A1r/Oktat%C3%A1s/Szak-%20%C3%A9s%20tov%C3%A1bbk%C3%A9pz%C3%A9s/Inform%C3%A1ci%C3%B3k/iratkozasi%20lap%202022.09.01.doc)
* transzfúziós tanfolyam igazolása, amennyiben azt a graduális képzés keretein belül teljesítette
* mentőtiszt III. szintű képzésről igazolás **(mentesít a mentőgyakorlat teljesítése alól)**
* OKFŐ engedély (az OKFŐ-től kapott válasz a szándéknyilatkozatra a támogatott szakképzésbe lépésről)
* [nyilatkozat rezidensi rendszerről-szakvizsgáról](https://mad-hatter.it.unideb.hu/portal/displayDocument/Szervezeti%20t%C3%A1rak/Kari%20t%C3%A1rak/AOK/Dokumentumt%C3%A1r/Oktat%C3%A1s/Szak-%20%C3%A9s%20tov%C3%A1bbk%C3%A9pz%C3%A9s/Nyomtatv%C3%A1nyok/Szakk%C3%A9pz%C3%A9s/Nyilatkozat%20rezidensi%20rendszerr%C5%91l-szakvizsg%C3%A1r%C3%B3l%20%281%29.docx)

A dokumentumok másolatait a RENY portálra belépve a **Szakképzés előtt/Profilom** menüpont alatt megjelenő menüsort kiválasztva az **Irat** megnevezésű fül **Új** ikonjára kattintva tudja feltölteni. **Miután csatolta az iratait a sor végén megjelenő megosztás ikon alatti piros körre kattintva kérjük, tegye számunkra láthatóvá.**





1. [**Képzési terv:**](https://aok.unideb.hu/hu/szakkepzes-0)
* A képzési tervet minimum 1 és maximum 2 évre kérjük összeállítani a képzési terv nyomtatványban szereplő jelölések figyelembevételével.
* A képzési tervet a munkahelyi vezető aláírása után postai úton vagy scannelve lehet eljuttatni a grémiumvezető titkárságára. Aláírás után a titkárság küldi meg részünkre a tervet véglegesítésre. Az elfogadott terv (jobb felső sarkában Szakképzési Központ pecsétje, ügyintéző neve/aláírása és az elfogadás dátuma szerepel) emailben kerül visszaküldésre a rezidens és az elsődleges képzőhely részére. A havi gyakorlatokat a képzési terv alapján kell leigazoltatni a „gyakorlat igazolás” nyomtatványon (beiratkozás után emailben küldjük meg a nyomtatványt!), melyhez minden alkalommal csatolni szükséges az elfogadott képzési tervet.
1. A portál használatát elektronikus kézikönyv is segíti, valamint egy youtube csatorna is rendelkezésére áll: <http://youtube.com/channel/UCpZZN2s040LsTKCPXbZTXuA>

A későbbiekben majd ezen a felületen keresztül kerül összeállításra a képzési terv, itt kell majd feltölteni és igazoltatni a letöltött gyakorlatokat (havi rendszerességgel) a teljesített beavatkozásokat, valamint ezen a felületen kezeljük majd a kérvényeket is.

Együttműködésére számítunk!

Üdvözlettel:

*Szak-és Továbbképzési Központ munkatársai*